Recital educativ Coloane sonore din filme celebre (7-12 ani) | Corul „Ion Românu” al Filarmonicii Banatul Timișoara| Dirijor: IOSIF TODEA
2024-01-25 15:00 - 16:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Coloane sonore din filme celebre se vor auzi în Sala Capitol, joi, 25 ianuarie 2024, de la ora 15: 00, în interpretarea Corului „Ion Românu” al Filarmonicii Banatul Timișoara, condus de maestrul IOSIF TODEA.
Soliștii recitalului educativ destinat copiilor de 7-12 ani vor fi: BIANCA MIHĂESCU – soprană, ANA KUI – mezzosoprană, ALEXANDRU ȘUCA – bariton, ANTONIU MARC – bariton.
Actorul ADRIAN JIVAN va fi prezentatorul evenimentului de la Sala Capitol.

Concert simfonic | Dirijor: TIBERIU SOARE, solist: DANIEL CIOBANU - pian
2024-01-26 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara îl va avea la pupitrul dirijoral pentru concertul simfonic de vineri, 26 ianuarie 2024, pe maestrul TIBERIU SOARE.
Pianistul DANIEL CIOBANU – solist în rezidență în Stagiunea 2023/2024, va interpreta în deschidere Concertul pentru pian și orchestră nr. 1, în re minor de J. BRAHMS.
Concertul se încheie cu Simfonia nr. 5, în re minor de D. ȘOSTAKOVICI.
În continuare, avancronica de concert semnată de maestrul Mircea Tătaru:
„Afișul concertului simfonic din 26 ianuarie prevede spre audiție două lucrări׃ Concertul pentru pian și orchestră nr. 1, în re minor de Johannes Brahms şi Simfonia nr. 5 în re minor de Dmitri Șostakovici.
Robert Schumann a contribuit foarte mult la devenirea lui Brahms ca muzician şi compozitor. L-a încurajat şi l-a introdus în diverse cercuri de cultură ale vremii. De aceea când, în 1854, Brahms află că acesta se afla într-un azil de boli nervoase, ca urmare a unor crize şi tentative de sinucidere, se duce la Düsseldorf ca să încerce să o ajute pe soţia acestuia, Clara şi pe cei şapte copii ai săi. Mai apoi, în dorinţa de a-şi exprima compasiunea începe să compună lucrări pentru pian, între care o sonată pentru două piane, dar mai ales acest minunat concert pe care-l vom asculta vineri. Premiera se petrece abia în 1859 şi consemnează faptul că Brahms duce mai departe ideile lui Beethoven, dezvoltă raportul dintre solist şi orchestră, încercând o închegare armonioasă şi obţinerea unei unităţi în parcursul concertant. Vom asculta concertul în interpretarea pianistului Daniel Ciobanu.
În următoarele 45 de minute vom asculta o mare simfonie care a făcut istorie nu numai datorită valorii ei deosebite, dar şi a discuţiilor deseori contradictorii, pe care muzicologii le-au purtat în jurul ei. Înainte de compunerea ei, lui Şostakovici i s-a întamplat ceva foarte rău. La premiera operei sale „Lady Macbeth din Mtsenk”, a avut ghinionul să participe şi Stalin, căruia nu i-a plăcut şi care a montat presa împotriva lui. Ceea ce a publicat ziarul Pravda, la 28 ianuarie 1936, l-a transformat pe marele compozitor în inamicul muzical numărul 1 al Uniunii Sovietice. Atât de teribil a fost tonul articolului încât Şostakovici a ajuns să creadă că inclusiv familia sa era în mare pericol. El a renunţat să prezinte Simfonia a IV-a pe care tocmai o compusese, îndepărtând-o pentru moment, şi a scris o altă simfonie, despre care credea că va fi bine primită de Stalin şi partid. În această stare de aşteptare şi anxietate, lucrarea a fost prezentată în premieră la Leningrad, în 1937. A fost o interpretare excepţională, datorată şi dirijorului Evgheni Mravinski, un mare admirator al lui Şostakovici.
Atât de mare a fost succesul, ovaţiile fiind o adevărată furtună, încât se spune că ele au durat aproape cât simfonia, 40 de minute. Mulţi oameni aveau lacrimi în ochi. Ei au înţeles atât muzica, cât şi tragedia compozitorului. Cel mai bine a descris-o Alexei Tolstoi, care spunea despre simfonie că este „o tragedie optimistă”. Din păcate, din cauza locului şi timpului în care a trăit şi a creat Şostakovici, se pot folosi cuvintele lui Tolstoi pentru întreaga sa viaţă.
Concertul simfonic va fi dirijat de maestrul Tiberiu Soare.”

Recital de pian DANIEL CIOBANU
2024-01-28 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Tânărul și foarte talentatul pianist DANIEL CIOBANU – solist în rezidență al Filarmonicii Banatul Timișoara în Stagiunea 2023/2024, ne va încânta interpretând lucrări ale compozitorilor J. S. BACH, R. SCHUMANN, K. JARRETT și M. P. MUSSORGSKY, în cadrul recitalului pe care îl va susține duminică, 28 ianuarie 2024, de la ora 19:00, la Sala Capitol.

Concert simfonic Orchestra simfonică a Filarmonicii Banatul Timișoara | Dirijor: GOTTFRIED RABL, solist: GÁBOR TARKÖVI - trompetă
2024-02-01 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, sub conducerea dirijorală a maestrului GOTTFRIED RABL, vă invită la concert, joi, 1 februarie 2024, de la ora 19:00, la Sala Capitol.
În deschiderea programului vom audia Variațiunile pe o temă de Haydn, op. 56 de J. BRAHMS.
Apoi, orchestra și solistul trompetist GÁBOR TARKÖVI (fost trompetist principal al Orchestrei Filarmonicii din Berlin și actualmente profesor de trompetă la Universitatea de Arte din Berlin) vor interpreta Concertul pentru trompetă și orchestră în mi bemol major, S. 49 de N. HUMMEL.
În încheiere, ascultăm Variațiuni și fugă pe o temă de Mozart de M. REGER.

Concert coral - Corul „Ion Românu” al Filarmonicii Banatul Timișoara | Dirijor: CEZAR VERLAN
2024-02-02 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara, sub bagheta dirijorului CEZAR VERLAN vă invită la un minunat concert coral, vineri, 2 februarie 2024.
SORINA NEACȘU – soprană
COSMINA ȘERBAN – mezzosoprană
DARIUS DAMINESCU – tenor
ANDREI SĂRĂCUȚI – tenor
CLAUDIU ȘOLA – bas
REGINA CSERMAK – pian
ȘTEFAN COLOMPAR – vioară
ADRIAN MARDAN – chitară
La percuție: CRISTIAN RAȚIU, ADRIAN SÎNMĂRTINEAN, ADRIAN COSMA, SZEKERES FERENCZ.
În program, lucrări de: F. SCHUBERT, F. MENDELSSOHN, S. RAHMANINOV, K. NYSTEDT, G. DANGA, A. PANN, J. de HAAN, A. BRUCKNER, N. LUNGU, C. ARVINTE, S. PĂUTZA, T. JARDA, A. PAȘCANU, S. DRĂGOI, D. POP, D. M. GOIA.
Evenimentul are loc la Sala Capitol, de la ora 19:00.

Recital vocal omagial ALEXANDRU FĂRCAȘ
2024-02-08 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Soprana DIANA RAD, mezzosoprana DENISA IAMANDI, tenorul BOGDAN ZAHARIEA, baritonul GEANI BRAD și basul PETRE BURCĂ, acompaniați la pian de BOGLÁRKA ESZTER OLÁH, urcă pe scena Sălii Capitol a Filarmonicii Banatul Timișoara, joi, 8 februarie 2024, de la ora 19:00, pentru un recital dedicat memoriei maestrului ALEXANDRU FĂRCAȘ.
Eveniment realizat în parteneriat cu Asociația culturală „Alexandru Fărcaș”.
În program, lucrări de: T. BREDICEANU, P. BENTOIU, S. DRĂGOI, A. ELIADE, G. BIZET, A. DVOŘÁK, G. PUCCINI, W. A. MOZART, F. LEHAR, P. MASCAGNI, E. di CAPUA, G. VERDI.

Concert simfonic | Orchestra simfonică a Filarmonicii Banatul Timișoara | Dirijor: GABRIEL BEBEȘELEA, solist: SIMON TRPČESKI - pian
2024-02-09 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Maestrul GABRIEL BEBEȘELEA revine la pupitrul dirijoral al Orchestrei Filarmonicii Banatul Timișoara pentru concertul de vineri, 9 februarie 2024, ce îl va avea ca solist pe celebrul pianist SIMON TRPČESKI.
În program:
SCHUBERT/ENESCU – Andante con moto din Trio op. 100 (orchestrat în memoria Reginei Elisabeta)
C. SAINT-SAËNS – Concertul pentru pian și orchestră nr. 2, în sol minor, op. 22
M. RAVEL – Le tombeau de Couperin
G. ENESCU – Suita pentru orchestră nr. 1, op. 9
Concertul are loc la Sala Capitol, de la ora 19:00.

Concert simfonic Orchestra simfonică a Filarmonicii Banatul Timișoara | Dirijor: RADU PAPONIU, solist: FLORIN ILIESCU - vioară
2024-02-16 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 16 februarie 2024, vă invităm la concert. De la ora 19:00, în Sala Capitol, Orchestra simfonică a Filarmonicii Banatul Timișoara îl va avea la pupitrul dirijoral pe maestrul RADU PAPONIU.
Solistul concertului va fi violonistul FLORIN ILIESCU (solist în Rezidență al Filarmonicii Banatul Timișoara în Stagiunea 2023/24).
În program:
G. LIGETI – Concert Românesc
H. WIENIAWSKI – Concertul pentru vioară și orchestră nr. 1 în fa diez minor, op. 14
L. VAN BEETHOVEN – Simfonia nr. 7 în la major, op. 92

Recital educativ Miracolul muzicii pentru bebeluși | Soliste: MARTA CHIȘ – vioară, MIHAELA FAUR - harpă
2024-02-17 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Evenimentul de sâmbătă, 17 februarie 2024 le este dedicat celor mai mici spectatori ai noștri.
Bebelușii vor avea ocazia să se familiarizeze cu sunetul muzicii clasice, în interpretarea violonistei MARTA CHIȘ și a harpistei MIHAELA FAUR.
Recitalul educativ Miracolul muzicii pentru bebeluși are loc de la ora 11:00, în Sala Capitol.

Recital cameral ANDREI IONIȚĂ – violoncel, BALÁZS DEMÉNY - pian
2024-02-18 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Talentatul ANDREI IONIȚĂ, solist în Rezidență al Filarmonicii Banatul Timișoara în sezonul trecut și un artist apreciat al marilor scene ale lumii, revine la Sala Capitol pentru recitalul cameral din 18 februarie 2024.
Atunci, acompaniat de pianistul BALÁZS DEMÉNY, va interpreta lucrări de: A. SCHNITTKE, L. JANÁČEK, Z. KODÁLY, A. WEBERN, S. PROKOFIEV.
Evenimentul are loc de la ora 19:00.

Recital cameral REBECCA TAJO – flaut, LUMINIȚA BURCĂ – vioară, ROXANA ARDELEANU - pian
2024-02-22 19:00 - 20:30 | Centrul de Conferințe al UPT, Sala Auditrium, Bulevardul Vasile Pârvan 2B, Timișoara, Timiș, 300223
Din motive medicale, recitalul va fi anulat! Celor care și-au cumpărat bilete online, contravaloarea acestora le va fi virată automat în cont, iar persoanele care au achiziționat bilete de la casierie, se pot prezenta pentru returnarea banilor, de luni până vineri, în intervalul orar 10:00 – 13:00.
Vă mulțumim pentru înțelegere!
________________
Joi, 22 februarie 2024, de la ora 19:00, vă invităm la un recital cameral susținut de REBECCA TAJO – flaut, LUMINIȚA BURCĂ – vioară și ROXANA ARDELEANU – pian.
În program, lucrări de: O. MESSIAEN, C. DEBUSSY, P. GAUBERT, P. I. CEAIKOVSKY, O. RESPIGHI, D. CAPOIANU, G. ENESCU.
Evenimentul are loc la Sala Auditorium a Centrului de conferințe UPT.

Concert simfonic Orchestra simfonică a Filaronicii Banatul Timișoara | Dirijor: RADU POPA, solist: FÉLIX DERVAUX - corn
2024-02-23 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Maestrul RADU POPA ne propune pentru vineri, 23 februarie 2024 două lucrări de R. STRAUSS. Pentru prima dintre ele, Concertul pentru corn și orchestră nr. 1 în mi bemol major, op. 11, Orchestra simfonică a Filarmonicii Banatul Timișoara îl va avea invitat pe solistul FÉLIX DERVAUX – corn.
Cea de-a doua lucrare pe care o vom audia este Simfonia Alpilor, o compoziție impresionantă, scrisă pentru orchestră mare.
Evenimentul are loc de la ora 19:00, la Sala Capitol.

Recital educativ Muzică din desene animate
2024-02-24 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Recitalul educativ de sâmbătă, 24 februarie 2024, ne trezește, din nou, amintiri din copilărie. Vom asulta, în interpretarea soliștilor ANA DAVID (vioară), DARIUS TEREU (violoncel), BOGDAN PREDA (flaut), EMŐKE FANCSALI (oboi) și ANDREEA OLARIU (pian) muzica unor desene animate celebre.
Aranjamente realizate de CRISTIAN SPĂTARU.
Evenimentul are loc la Sala Capitol, de la ora 11:00, și va fi prezentat de actorul IONUȚ MARIAN PÎRVULESCU.

Recital educativ | Muzică din desene animate (2-7 ani)
2024-02-24 13:00 - 14:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Printre primele lucruri ce ne vin în minte atunci când spunem copilărie sunt desenele animate. Fie că suntem copii ori adulți, cu siguranță le iubim sau le-am îndrăgit cândva, iar coloanele sonore din animațiile preferate ne trezesc sentimente minunate și sunt, în același timp, o formă excelentă de educație prin muzică.
Și, cum toate biletele pentru recitalul educativ Muzică din desene animate din 24 februarie, de la ora 11:00 au fost vândute, Filarmonica Banatul Timișoara, vă propune o nouă reprezentație, în aceeași zi, de la ora 13:00, la Sala Capitol.
Soliști:
ANA DAVID – vioară
DARIUS TEREU – violoncel
BOGDAN PREDA – flaut
EMŐKE FANCSALI – oboi
ANDREEA OLARIU – pian
Aranjamente realizate de CRISTIAN SPĂTARU.
Prezentator: IONUȚ MARIAN PÎRVULESCU – actor.

Concert vocal-simfonic | Dirijor: FAYÇAL KAROUI, soliști: MIHAELA MARCU – soprană, MARIA VIRGINIA ONIȚA – soprană, MARIUS BUDOIU - tenor
2024-03-01 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Începem primăvara cu un concert vocal-simfonic minunat, în cadul căruia Orchestra și Corul „Ion Românu” ale Filarmonicii Banatul Timișoara vor interpreta lucrări ale unuia dintre cei mai celebri compozitori din perioada de început a romantismului – F. MENDELSSOHN.
Maestrul FAYÇAL KAROUI a ales pentru vineri, 1 martie 2024, Mare liniștită și călătorie fericită, op. 27 și Simfonia nr. 2 în si bemol major, op. 52 – Lobgesang.
Soliști: MIHAELA MARCU – soprană
MARIA VIRGINIA ONIȚA – soprană
MARIUS BUDOIU – tenor
Evenimentul are loc la ora 19:00, la Sala Capitol.

Recital cameral IN MEMORIAM MARIUS NICHITEANU
2024-03-05 19:00 - 20:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Marți, 5 martie 2024, cinstim memoria violistului MARIUS NICHITEANU printr-un recital susținut de șase artiști extraordinari: violoniștii LIVIU PRUNARU, FLORIN PAUL și ANDRA HEESCH (NICHITEANU), violonceliștii ALEXANDRA GUȚU și SAMUEL SELLE și pianista LAUMA SKRIDE.
De la ora 19:00, la Sala „Mihai Perian” a Liceului de Artă „Ion Vidu” Timișoara, vom audia Duo pentru vioară și violă în sol major, KV 423 de W. A. MOZART, Cvartetul în mi bemol major pentru pian, vioară, violă și violoncel, op. 47 de R. SCHUMANN,
Cinci cântece pentru voce medie și pian de E. KORNGOLD și Cvintetul de corzi în do major, D 956 op. posth 163, pentru două viori, o violă și două violoncele de F. SCHUBERT.

Recital de pian ANA MARIJA MARKOVINA
2024-03-07 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ana Marija Markovina este o pianistă de excepție, cu premii importante, turnee în peste 50 de țări și cunoscută pentru redescoperirea repertoriilor uitate și înregistrarea completă a unora dintre acestea. A fost solistă cu numeroase orchestre germane și internaționale și a susținut concerte în locuri importante precum Musikverein din Viena, Filarmonica din Berlin și Sala de concerte din Sapporo.
Joi, 7 martie 2024, de la ora 19:00, la Sala Capitol, vom avea ocazia să o ascultăm interpretând lucrări de W. A. MOZART, F. CHOPIN, F. LISZT, M. P. MUSORGSKI și D. SCARLATTI.
Eveniment realizat în parteneriat cu Consulatul German.

Concert simfonic | Dirijor: RUMON GAMBA, Solistă: SIMONA SINDREȘTEAN - oboi
2024-03-08 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să petreceți Ziua Femeii alături de Orchestra simfonică a Filarmonicii Banatul Timișoara. Pentru evenimentul dedicat doamnelor avem și un oaspete încântător – talentata oboistă SIMONA SINDREȘTEAN, care va interpreta Concertul pentru oboi și orchestră nr. 1, în re minor de L. A. LEBRUN.
Înainte, însă, orchestra deschide programul serii cu Dansurile engleze, Setul 2 de M. ARNOLD.
Concertul se încheie cu Variațiunile Enigma de E. ELGAR.
Evenimentul are loc la Sala Capitol, de la ora 19:00.

Recital educativ Destinații muzicale (7-12 ani)
2024-03-12 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ne alegem câteva destinații muzicale și pornim în călătorie. Descoperim sunetul instrumentelor de percuție, alături de DORU ROMAN – solist al Filarmonicii Banatul Timișoara-, dar și al viorii și al acordeonului, instrumente mânuite cu talent de LAURA RISTIC ROMAN (vioară) și MARKO RISTIC (acordeon).
Recitalul educativ Destinații muzicale are loc la Sala Capitol, marți, 12 marie 2024, de la ora 15:00.

Recital cameral | VIOLETA OȘORHEAN – vioară, CRISTINA SÎNMĂRTINEAN – vioară, ANDREI POPA – violă, CSABA MAKSAY – violoncel, TIBI VASILE BOC- clarinet
2024-03-13 19:00 - 20:00 | Cinema Timiș, Piața Victoriei 7, Timișoara
VIOLETA OȘORHEAN, concertmaestru al Filarmonicii Banatul Timișoara, și violonista CRISTINA SÎNMĂRTINEAN, violistul ANDREI POPA, violoncelistul CSABA MAKSAY și clarinetistul TIBI VASILE BOC susțin miercuri, 13 martie 2024, un recital cameral, la care vă invităm cu drag să luați parte.
Artiștii vor interpreta lucrări de J. BRAHMS și G. MEYERBEER.
Evenimentul are loc de la ora 19:00, la Cinema „Timiș”.

Concert simfonic - Orchestra simfonică a Filarmonicii Banatul Timișoara | Dirijor: RADU POPA
2024-03-15 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, sub conducerea diriorală a maestrului RADU POPA, va interpreta Simfonia nr. 5, în do diez minor de G. MAHLER, în cadrul concertului ce va avea loc vineri, 15 martie 2024.
Simfonia, una atipică din punct de vedere al construcției, a fost scrisă în verile anilor 1901 și 1902. Este singura la care Mahler se va întoarce de mai multe ori până la sfârșitul vieții sale, revizuind-o de șase ori chiar, pentru că nu a fost niciodată complet mulțumit de instrumentație.
Tranziția de la emoțiile negative la cele pozitive fac din această lucrare una autobiografică, am putea spune, mai ales că Mahler trecea printr-o perioadă grea din punct de vedere al sănătății, la momentul compunerii simfoniei.
Pentru o experiență muzicală emoționantă, vă invităm la Sala Capitol, de la ora 19:00.

Concert simfonic - Orchestra simfonică a Facultății de Muzică și Teatru Timișoara | Dirijor: CHRISTIAN CÂȘLEANU
2024-03-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Facultății de Muzică și Teatru Timișoara, condusă de dirijorul CHRISTIAN CÂȘLEANU susține miercuri, 20 martie 2024, un concert simfonic pe scena Sălii Capitol.
În deschidere, audiem Uvertura “Egmont”, op. 84 de L. van BEETHOVEN. Apoi, pianistul LUCAS KOHL și orchestra vor reda Concertul pentru pian și orchestră nr. 1 în mi bemol major de F. LISZT. În continuare, orchestra și solistul MICHAEL BOGDAN BLESCUN (marimbă) vor interpreta Concertul pentru marimbă și orchestră de coarde de E. SÉJOURNÉ. În încheierea programului, ascultăm Suita “l’Arlesienne” nr. 2 de G. BIZET.
Evenimentul are loc de la ora 19:00.

Recital cameral Conciertos para Guitarra | Soliști: RAFAEL BUTARU – vioară, IULIA VAIDA – vioară, IULIA GOIANA – violă, CONSTANTIN BORODIN – violoncel, FLORENTINA CIORNEI - contrabas, OVIDIU PINTILIE - chitară
2024-03-21 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Concertmaestru al Filarmonicii „George Enescu” și al Operei Naționale din București, violonistul RAFAEL BUTARU vine la Sala Capitol, joi, 21 martie 2024.
Alături de talentații artiști IULIANA VAIDA – vioară, IULIA GOIANA – violă, violoncelistul CONSTANTIN BORODIN, contrabasista FLORENTINA CIORNEI și chitaristul OVIDIU PINTILIE, va interpreta lucrări de A. VIVALDI, M. GIULIANI și C. ȘTEFĂNESCU-PĂTRAȘCU.
Recitalul Conciertos para Guitarra este realizat în parteneriat cu Asociația ChitaraNova și are loc de la ora 19:00.

Concert simfonic educativ (12 - 18 ani)
2024-03-22 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Plăcerea de a asculta muzică clasică și oportunitatea de a afla detaliile din spatele unui concert simfonic se întâlnesc vineri, 22 martie 2024, de la ora 10:00. Atunci, copiii și tinerii au ocazia să asiste la repetiția generală a concertului simfonic ce va avea loc în seara aceleași zile.
CRISTIAN SPĂTARU, dirijor și dascăl, de această dată, va explica tânărului public care sunt ingredientele unui concert de succes. Tot atunci, alături de orchestră se va afla pe scenă percuționistul DORU ROMAN. El le va dezvălui tinerilor ce înseamnă să fii solistul unui concert simfonic.
Lucrările pe care copiii vor avea ocazia să le audieze sunt Concertul pentru percuție și orchestră „Percutrance” de G. MĂLĂNCIOIU și Scenă pastorală română pentru xilofon și orchestră de P. ELINESCU. Pentru cea din urmă lucrare, invitat va fi MIRCEA ARDELEANU jr. – țambal.

Concert simfonic La final | Dirijor: CRISTIAN SPĂTARU, solist: DORU ROMAN - percuție
2024-03-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara vă invită la un concert special, dedicat retragerii din activitatea de solist a instituției a percuționistului DORU ROMAN. Un eveniment pe care solistul îl dedică, la rându-i, memoriei lui MIRCEA ARDELEANU.
Cu această ocazie, invitat special al concertului va fi MIRCEA ARDELEANU JR. (țambal), care va interpreta, alături de DORU ROMAN și orchestra condusă de CRISTIAN SPĂTARU, Scenă pastorală română pentru xilofon și orchestră de P. ELINESCU. Înainte, însă, vom asculta Concertul pentru percuție și orchestră „Percutrance” de G. MĂLĂNCIOIU.
Programul continuă cu o altă lucrare contemporană – Divertimento pentru orchestră de coarde, compoziție a maestrului REMUS GEORGESCU.
În încheiere, audiem Idila lui Siegfried de R. WAGNER.

RECITAL CelloFellos | BRYAN CHENG – violoncel, LEONARD DISSELHORST - violoncel
2024-03-27 08:00 - 17:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Uniți de dorința de a depăși granițele literaturii clasice tradiționale, violonceliștii BRYAN CHENG (Solist în Rezidență al Filarmonicii Banatul Timișoara în Stagiunea 2023-2024) și LEONARD DISSELHORST au format duo-ul CelloFellos.
Cei doi artiști cu impornate concerte și turnee internaționale vin la Sala Capitol, miercuri, 27 martie 2024.
În cadrul recitalului, vom audia lucrări de L. DISSELHORST, D. ELLINGTON, B. MCFERRIN, H. HANCOCK, A. PIAZZOLLA, M. MORES, B. BARTÓK, M. DOLINOVA și K. MARATKA.
Evenimentul are loc de la ora 19:00.

Recital cameral WEST BRASS QUINTET
2024-03-28 19:00 - 21:00 | Centrul de Conferințe al UPT, Sala Auditrium, Bulevardul Vasile Pârvan 2B, Timișoara, Timiș, 300223
Sunetul captivant al instrumentelor de alamă va răsuna joi, 28 martie, în Sala Auditorium a Centrului de conferințe al UPT.
Reuniți în formulă de quintet sub numele de WEST BRASS QUINTET, artiști talentați ai Filarmonicii Banatul Timișoara și ai Operei Naționale Române Timișoara vor interpreta lucrări ale compozitorilor E. EWAZEN, V. COSMA și E. BOZZA.
Recitalul cameral susținut de trompetiștii CORNELIU MEICI și ANDREI CANDRIANU, cornistul IULIUS MECEA, trombonistul BOGDAN DIJMĂRESCU și tubistul FELIX BURGHELEA are loc de la ora 19:00.

Concert simfonic | Dirijor: DAVID CRESCENZI, soliști: DRAGOȘ MIHĂILESCU - pian, DINU MIHĂILESCU - pian
2024-03-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 29 martie, la Sala Capitol, vom avea parte de o demontrație de măiestrie interpretativă a doi artiști talentați.
Uniți nu doar de legăturile de sânge, ci și de pasiunea pentru același instrument – pianul, DRAGOȘ MIHĂILESCU și DINU MIHĂILESCU vor interpreta Concertul pentru două piane și orchestră în re minor, FP 61 de F. POULENC.
În a doua parte a concertului, orchestra condusă de maestrul DAVID CRESCENZI va interpreta Simfonia nr. 4 în la minor, op. 90 – Italiana de F. MENDELSSOHN.

Concert coral - Medalion OLA GJEILO - Corul „Ion Românu” | Dirijor: IOSIF TODEA
2024-04-04 19:00 - 20:30 | Domul Romano-Catolic Timișoara, Piața Unirii Nr. 12, Timișoara, timiș, România
Corul „Ion Românu” al Filarmonicii Banatul Timișoara, sub conducerea dirijorală a maestrului IOSIF TODEA, va susține un concert coral în Domul Romano-Catolic din Piața Unirii, Timișoara. Li se vor alătura REGINA CSERMAK – pian, CĂTĂLINA TRINCĂ – vioară, ANGELA GHERASIM – vioară, IULIANA AMBĂRUȘ – violă, DARIUS TEREU – violoncel și IOAN VASILE TURC – oboi.

Sub cupola Domului vor răsuna imnuri religioase precum Ubi Caritas, Ave generosa, Northern Lights, Lux beata Trinitas. În tradiția Bisericii Catolice, Ubi caritas, al cărui text este atribuit teologului și poetului Paulinus din Aquileia în anul 796, este intonat în Joia Mare. Versiuni mai recente ale imnului pentru cor au fost compuse de Ola Gjeilo.

Pentru o experiență muzicală emoționantă, vă invităm la Domul Romano-Catolic joi, 4 aprilie, de la ora 19:00.

____
EN

The „Ion Românu” Choir of the Banatul Philharmonic Timișoara, under the direction of maestro IOSIF TODEA, will perform a choral concert in the Roman Catholic Cathedral in Piața Unirii, Timișoara. They will be joined by REGINA CSERMAK – piano, CĂTĂLINA TRINCĂ – violin, ANGELA GHERASIM – violin, IULIANA AMBĂRUț – viola, DARIUS TEREU – cello and IOAN VASILE TURC – oboe.
Religious hymns such as Ubi Caritas, Ave generosa, Northern Lights, Lux beata Trinitas will be heard under the dome of the Cathedral. In the tradition of the Catholic Church, Ubi caritas, the text of which is attributed to the theologian and poet Paulinus of Aquileia in 796, is sung on Maundy Thursday. More recent versions of the hymn for the choir were composed by Ola Gjeilo. For an emotional musical experience, we invite you to the Roman Catholic Cathedral on Thursday, April 4, from 19:00.

riTM în Banat - Recital cameral Ansamblul Percutissimo | Solist și coordonator: DORU ROMAN
2024-04-05 19:00 - 20:00 | Teatrul „Traian Grozăvescu”, Splaiul Coriolan Brediceanu Nr. 5, Lugoj, Timiș
Filarmonica Banatul Timișoara deschide seria evenimentelor reunite sub denumirea riTM în Banat, organizate ca un preambul al Festivalului Timișoara Muzicală, cu un recital cameral susținut de Ansamblul Percutissimo al Facultății de Muzică și Teatru Timișoara.
Evenimentul inaugural va avea loc pe 5 aprilie și va fi găzduit în Sala Teatrului „Traian Grozăvescu” din Lugoj, de la ora 19:00. Din program: Music of the pieces of wood – R. Reich, Mambo Africano – A. Gomez, Zulu Welcome – S. Fink și Cântec Sârbesc – N. Zivkovici.
Coordonat de profesorul Doru Roman, Ansamblul Percutissimo s-a bucurat, încă de la înființarea în 2001, de un real succes pe scenă atât în țară, cât și în străinătate, primind aprecieri din partea publicului și specialiștilor percuționiști.
_____
EN
The Banatul Philharmonic Timișoara starts the series of events brought together under the name riTM in Banat, organized as a preamble to “Timișoara Muzicală” Festival, with a chamber recital by the Percutissimo Ensemble of the Faculty of Music and Theater Timișoara. The opening event will take place on April 5, from 7:00 pm and will be hosted in the „Traian Grozăvescu” Theater Hall in Lugoj. From the program: Music of wooden pieces – R. Reich, Mambo Africano – A. Gomez, Zulu Welcome – S. Fink and Serbian Song – N. Zivkovici.
Coordinated by professor Doru Roman, the Percutissimo Ensemble has enjoyed, since its establishment in 2001, real success on stage both in the country and abroad, receiving appreciation from the public and percussion specialists.
